
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic şi Comisia pentru industrii şi servicii au fost sesizate spre dezbatere în fond, în procedură de urgenţă, cu proiectul de Lege pentru aprobarea unor măsuri în domeniul promovării producerii energiei electrice din surse regenerabile de energie, transmis cu adresa PLx.27/2015 din 9 februarie 2015.
În raport cu  obiectul şi conţinutul său, proiectul de lege face parte din categoria legilor ordinare.
	PREŞEDINTE,
	PREŞEDINTE,

	Carmen Ileana MOLDOVAN

	Iulian IANCU

RAPORT COMUN

asupra proiectului de Lege pentru aprobarea unor măsuri în domeniul promovării producerii energiei electrice 

din surse regenerabile de energie
În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic şi Comisia pentru industrii şi servicii au fost sesizate spre dezbatere în fond, în procedură de urgenţă, cu proiectul de Lege pentru aprobarea unor măsuri în domeniul promovării producerii energiei electrice din surse regenerabile de energie, trimis cu adresa nr.Plx.27/2015 din 09 februarie 2015 şi înregistrat cu nr.4c-27/280 din 10 februarie 2015, respectiv 4c-3/30 din 10 februarie 2015.
Proiectul de lege are ca obiect aprobarea unor măsuri în domeniul promovării producerii energiei electrice din surse regenerabile de energie. Potrivit Expunerii de motive, promovarea proiectului de lege este determinată „de necesitatea de a asigura în continuare şi fără discriminare a prevederilor Legii nr.220/2008, cu modificările şi completările ulterioare, pentru centrale electrice din surse regenerabile de peste 125 MW şi armonizarea cadrului legislativ naţional cu prevederile cuprinse în Orientările privind ajutoarele de stat pentru protecţia mediului şi energie pentru perioada 2014-2020.”
Senatul, în calitate de primă Cameră sesizată, a adoptat proiectul de lege în şedinţa din 5 februarie 2015.
Camera Deputaţilor este Camera Decizională potrivit prevederilor art.75 alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare.

Consiliul Legislativ, prin avizul nr. 1141 din 8 octombrie 2014, a avizat favorabil proiectul de lege.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, comisiile sesizate în fond au examinat proiectul de lege în şedinţe separate.

Comisia pentru mediu şi echilibru ecologic a examinat proiectul de Lege în şedinţa din 17 februarie 2015. Din numărul total de 21 membri ai Comisiei pentru mediu şi echilibru ecologic au participat la şedinţă 19 deputaţi.  
Comisia pentru industrii şi servicii a examinat proiectul de Lege în şedinţele din 17  şi 24 februarie 2015. Din numărul total de 22 membri ai Comisia pentru industrii şi servicii au participat la şedinţă  21 deputaţi. 
La dezbaterea proiectului au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, din partea Ministerului Energiei, Întreprinderilor Mici şi Mijlocii şi Mediului de Afaceri, domnul Mihai Adrian Albulescu – secretar de stat, domnul Bogdan Badea – secretar de stat şi domnul Marius Untescu – consilier şi din partea Autorităţii Naţionale de Reglementare în domeniul Energiei, domnul Emil Calotă - vicepreşedinte.
În urma examinării proiectului de Lege, membrii celor două comisii au hotărât cu majoritate de voturi, să propună Plenului Camerei Deputaţilor adoptarea proiectului de Lege pentru aprobarea unor măsuri în domeniul promovării producerii energiei electrice din surse regenerabile de energie, în forma adoptată de Senat.
În raport de obiectul şi conţinutul reglementării, proiectul de Lege face parte din categoria legilor ordinare.
	PREŞEDINTE,

Carmen Ileana MOLDOVAN
	PREŞEDINTE

Iulian IANCU


	SECRETAR,

Vasile Daniel SUCIU
	SECRETAR,

Radu-Bogdan Ţîmpău


	Consilier parlamentar,

Andreea Negulescu
	Consilier parlamentar,

Viorica Petraşcu
Consilier,

Raluca Roşca

